Taxivereniging se lugredery bekendgestelFoto: GCIS Zuma het die Suid-Afrikaanse taxivereniging (Santaco) geloof en gesê dit is die land se eerste lugredery wat ten volle in swart besit sal wees. Santaco het Vrydag ŉ konsep-bekendstelling gehou van die nuwe lugredery by Lanseria-lughawe, noord van Johannesburg. Zuma sê meer as 18 miljoen passasiers maak jaarliks gebruik van lugvervoer hoewel die massas nog nie toegenag daartoe het nie. Die Santaco lugredery sal ŉ “alles-in-een” vervoerstelsel beskikbaar maak tussen taxistaanplekke in die verskillende provinsies. Die eerste fase van die diens sal tussen Lanseria-lughawe, Bhisho en Kaapstad bedryf word. Die lugredery sal na verwagting teen die einde van die jaar kommersieel bedryf word. Die volgende paar maande sal gebruik word om te verseker dat mense sonder kredietkaarte en internet toegang ook toegang tot die diens kan kry.